

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.133

(protokols Nr.4, 12.p.)

**V.L. iesnieguma izskatīšana par zemes nomas līguma slēgšanu**

Priekuļu novada dome izskata V.L, personas kods (), 2019.gada 18.marta iesniegumu (Priekuļu novada pašvaldības Veselavas pagasta pārvaldē reģistrēts ar Nr.3-9/2019-1999) par zemes gabala iznomāšanu zemes vienībā ar kadastra apzīmējumu 4294 001 0151 0,1 ha platībā personīgās palīgsaimniecības uzturēšanai.

Izvērtējot domes rīcībā esošo informāciju, konstatēts, ka:

1. Priekuļu novada pašvaldībai pieder nekustamais īpašums “Veselavas pagasta padomes zeme”, Veselavas pagasts, Priekuļu novads, kura sastāvā ir zemes vienība ar kadastra apzīmējumu 4294 001 0151, zemes gabala kopplatība 6,3 ha.
2. V.L. zemes platību 0,1 ha no zemes vienības ar kadastra apzīmējumu 4294 001 0151 nomā no 2014.gada 16.maija.
3. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”.*
4. Minētā zemes īpašuma iznomāšana nav pretrunā pašvaldības interesēm.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 29.2. punktu, 30.2.punktu un 53.punktu, Priekuļu novada domes Tautsaimniecības komitejas 2019.gada 17. aprīļa lēmumu (protokols Nr.5), atklāti balsojot, PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Iznomāt V.L., personas kods (), 0,1 ha zemes personiskās palīgsaimniecības izveidošanai zemes īpašumā “Veselavas pagasta padomes zeme”, Veselavas pagastā, Priekuļu novadā, zemes vienībā ar kadastra apzīmējumu 4294 001 0151.
2. Nomas līguma termiņš – 1 gads, pēc gada pagarinot nomas līgumu ar nosacījumiem atbilstoši Saistošajiem noteikumiem Nr.6/2019 “Par pašvaldības neapbūvētas zemes nomu”.
3. Uzdot nekustamā īpašuma speciālistei L.S.Berovskai sagatavot zemes nomas līguma projektu.
4. Nomas maksu noteikt saskaņā ar MK noteikumiem 0,5 % no kadastrālās vērtības gadā.
5. Atbildīgā par lēmuma izpildi nekustamā īpašuma speciāliste L.S.Berovska.
6. Uzdot Priekuļu novada pašvaldības lietvedei - sekretārei A. Nikolajevai lēmuma norakstu pēc tā parakstīšanas piecu darba dienu laikā nosūtīt V.L..

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja Elīna Stapulone